શીર્ષક: વિશ્વ કપ 2019 : સૌથી શ્રેષ્ઠ બૅટ્સમૅન કોણ? સ્ટીવન સ્મિથ કે વિરાટ કોહલી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
સ્ટેડિયમમાં જ્યારે ભારતીય ટીમની બસ પહોંચી તો પ્રશંસકોએ ટીમને ચીયર કરી

લંડન ઓવલ સ્ટેડિયમમાં શનિવારના રોજ ભારતીય ટીમના અભ્યાસ દરમિયાન સમર્થકોની સારી એવી સંખ્યા હાજર હતી, જેઓ ભારતીય ખેલાડીઓના ઑટોગ્રાફ લેવા માગતા હતા અથવા તો તેમની તસવીરો લઈ રહ્યા હતા. 

ઓવલ સ્ટેડિયમના મુખ્ય ગેટ પાસે હાજર નારાયણે અમને જણાવ્યું કે તેમને ધોનીની ઝલક જોવી છે, જો નસીબ સારા રહ્યા તો તેઓ ઑટોગ્રાફ પણ લેશે.

સ્ટેડિયમમાં જ્યારે ભારતીય ટીમની બસ પહોંચી તો પ્રશંસકોએ ટીમને ચીયર કરી. રોહિત શર્મા, મહેન્દ્રસિંહ ધોની, ભુવનેશ્વર કુમાર, શિખર ધવન અને અન્ય ખેલાડી જ્યારે બસમાંથી બહાર નીકળ્યા તો લોકોની ભીડે બૂમો પાડીને તેમનું સ્વાગત કર્યું. 

એક પ્રશંસકે પૂછ્યું, "કોહલી કેમ ન આવ્યા?"

ત્યારે બીજાએ જવાબ આપ્યો, "તેઓ શુક્રવારે આવ્યા હતા. સાઉથૅમ્પ્ટનમાં પણ આવી પૅટર્ન જોવા મળી હતી."

આ લોકો પાસે દરેક સવાલનો જવાબ છે.

તમે આ વાંચ્યું કે નહીં?

શું ફિંચ કોહલીને ચીડવવા માગે છે?

ઍરોન ફિંચે દાવો કર્યો છે કે સ્ટીવન સ્મિથ, ત્રણેય ફૉર્મેટમાં દુનિયાના સૌથી શ્રેષ્ઠ બૅટ્સમૅન છે

બીજી તરફ ઍરોન ફિંચે દાવો કર્યો છે કે સ્ટીવન સ્મિથ, ત્રણેય ફૉર્મેટમાં દુનિયાના સૌથી શ્રેષ્ઠ બૅટ્સમૅન છે. 

ઓવલમાં આયોજિત પ્રેસ-કૉન્ફરન્સમાં ફિંચે દાવો કર્યો છે કે ભારત વિરુદ્ધ મૅચ દરમિયાન સ્મિથ અને ધમાકેદાર બૅટ્સમૅન વૉર્નરનું ટીમમાં પરત ફરવું ટીમ માટે બિગ પ્લસ છે. 

જોકે, ભારતીય સમર્થકો આ વાત સાથે સહમત નથી.

નૉટિંઘમના ક્રિકેટ ફેન અજય જણાવે છે, "ફિંચ સ્મિથને દુનિયાના સૌથી શ્રેષ્ઠ બૅટ્સમૅન કેવી રીતે કહી શકે?"

"વન ડે અને ટી-20માં સ્મિથ કરતાં સારો રેકર્ડ તો કોહલીના નામે છે. ફિંચ ભારતીય ટીમ અને કૅપ્ટનને ચીડવવા માગે છે. તેમની આ તરકીબથી કોઈ ફાયદો થવાનો નથી."

સૌરવ ભટ્ટાચાર્ય જણાવે છે, "ઓવલમાં ફિંચને વિરાટ કોહલી બૅટથી જવાબ આપશે. કોહલી મોટો સ્કોર બનાવશે. તેઓ પહેલાં પણ આવું કરી ચૂક્યા છે અને રવિવારે પણ આવું જ કરશે."

ફિંચના આ નિવેદન પર પ્રેસ-કૉન્ફરન્સ દરમિયાન જ્યારે રોહિત શર્માને પૂછવામાં આવ્યું તો તેમણે તેને વધારે મહત્ત્વ ન આપતા કહ્યું કે તેમનું ધ્યાન આગામી મૅચ પર છે. 

રોહિત શર્માએ કહ્યું કે આ ટુર્નામેન્ટમાં ઇંગ્લૅન્ડની સ્થિતિઓનો ફાયદો ઉઠાવીને ઘણી મૅચ જીતી છે. તો અમારું ધ્યાન પણ તેના પર છે. 

તેમણે એમ પણ કહ્યું કે ભારત અને ઑસ્ટ્રેલિયાની ટીમ એકબીજા વિરુદ્ધ સિરીઝ જીતી ચૂક્યા છે. એ જોતા મૅચના દિવસે જે...